ระเบียบคณะกรรมการข้าราชการศาลยุติธรรมว่าด้วยการแต่งตั้งเจ้าพนักงานตำรวจศาลพ.ศ. ๒๕๖๒[๑] อาศัยอำนาจตามความในมาตรา๖ แห่งพระราชบัญญัติเจ้าพนักงานตำรวจศาล พ.ศ. ๒๕๖๒และมาตรา ๒๑ (๑) (๖) และ (๙) แห่งพระราชบัญญัติระเบียบบริหารราชการศาลยุติธรรม พ.ศ. ๒๕๔๓ คณะกรรมการข้าราชการศาลยุติธรรม (ก.ศ.) โดยได้รับความเห็นชอบจากคณะกรรมการบริหารศาลยุติธรรม(ก.บ.ศ.) ออกระเบียบไว้ ดังต่อไปนี้ข้อ ๑ ระเบียบนี้เรียกว่า ระเบียบคณะกรรมการข้าราชการศาลยุติธรรมว่าด้วยการแต่งตั้งเจ้าพนักงานตำรวจศาล พ.ศ. ๒๕๖๒ข้อ ๒ ระเบียบนี้ให้ใช้บังคับตั้งแต่วันที่ ๑๖ กรกฎาคมพ.ศ. ๒๕๖๒ เป็นต้นไปข้อ ๓ เจ้าพนักงานตำรวจศาลนอกจากต้องมีคุณสมบัติและไม่มีลักษณะต้องห้ามตามกฎหมายว่าด้วยเจ้าพนักงานตำรวจศาลแล้วจะต้องมีคุณสมบัติและไม่มีลักษณะต้องห้ามอื่น ดังต่อไปนี้(๑) มีความซื่อสัตย์สุจริต เคารพและยึดมั่นในกฎหมาย เชื่อมั่นในศาลยุติธรรม(๒) รักษาความลับได้ดี(๓) มีมนุษยสัมพันธ์ดี มีความคล่องตัวสูง และสามารถปรับตัวได้ดี(๔) มีความพร้อมและสามารถเดินทางไปปฏิบัติงานได้ทั่วราชอาณาจักรตลอดเวลา(๕) มีสภาพร่างกาย เช่น ส่วนสูง น้ำหนักความแข็งแรง ที่เหมาะสมกับการปฏิบัติงานในหน้าที่และหน่วยงาน(๖) ในกรณีเป็นชายร่างกายต้องสูงไม่น้อยกว่าหนึ่งร้อยหกสิบเซนติเมตร และรอบอกไม่น้อยกว่าเจ็ดสิบเจ็ดเซนติเมตรในกรณีเป็นหญิงร่างกายต้องสูงไม่น้อยกว่าหนึ่งร้อยห้าสิบเซนติเมตร(๗) ไม่เป็นผู้ประพฤติเสื่อมเสียหรือบกพร่องในศีลธรรมอันดี และไม่ประพฤติตนขัดต่อระบบการรักษาความปลอดภัย(๘) ไม่มีประวัติเป็นที่เสื่อมเสีย ไม่น่าไว้วางใจ(๙) ไม่เป็นบุคคลล้มละลาย(๑๐) ไม่เป็นผู้เคยต้องรับโทษจำคุกโดยคำพิพากษาถึงที่สุดให้จำคุก เว้นแต่เป็นโทษสำหรับความผิดที่ได้กระทำโดยประมาทหรือความผิดลหุโทษ(๑๑) ไม่เป็นผู้เคยถูกไล่ออก ปลดออก หรือให้ออกจากราชการ หน่วยงานของรัฐ หรือรัฐวิสาหกิจเพราะกระทำผิดวินัยตามกฎหมาย กฎ หรือระเบียบที่เกี่ยวข้องกับส่วนราชการหรือหน่วยงานนั้นๆ(๑๒) ไม่เป็นผู้เคยกระทำการทุจริตการสอบเข้ารับราชการหรือเข้าปฏิบัติงานในหน่วยงานของรัฐ(๑๓) ไม่เป็นผู้มีกายทุพพลภาพจนไม่สามารถปฏิบัติหน้าที่ได้ ไร้ความสามารถ หรือจิตฟั่นเฟือนไม่สมประกอบ หรือเป็นโรคตามที่กำหนดไว้ในกฎหมายว่าด้วยระเบียบข้าราชการพลเรือนข้อ ๔ การบรรจุและแต่งตั้งเป็นเจ้าพนักงานตำรวจศาลผู้ได้รับการบรรจุและแต่งตั้งนอกจากต้องมีคุณสมบัติและไม่มีลักษณะต้องห้ามตามข้อ๓ แล้ว ต้องไม่เป็นผู้อยู่ในระหว่างถูกสั่งพักราชการ หรือถูกสั่งให้ออกจากราชการไว้ก่อนตามกฎหมายและไม่เป็นโรคหรืออาการใดตามบัญชีแนบท้ายข้อ ๕ ผู้ซึ่งจะได้รับการแต่งตั้งเป็นเจ้าพนักงานตำรวจศาลประเภทอำนวยการต้องมีคุณสมบัติ ดังต่อไปนี้(๑) ต้องมีอายุไม่เกินห้าสิบปีบริบูรณ์ ณ วันที่ยื่นใบสมัคร(๒) สำเร็จการศึกษาระดับปริญญาตรีทางกฎหมายหรือคุณวุฒิอย่างอื่นที่เทียบได้ในระดับเดียวกันโดยให้ ก.ศ. กำหนดเพื่อประโยชน์ต่อการปฏิบัติงานตามพระราชบัญญัติเจ้าพนักงานตำรวจศาล(๓) เคยผ่านงานการรักษาความปลอดภัย หรือการปราบปราม หรือการสืบสวน หรือการสอบสวนหรือการข่าว หรืองานตรวจสอบประวัติพฤติการณ์บุคคล ไม่น้อยกว่าห้าปี และมีทักษะที่จำเป็นสำหรับตำแหน่ง(๔) มีคุณสมบัติอย่างหนึ่งอย่างใด ดังต่อไปนี้(ก) เป็นข้าราชการศาลยุติธรรมประเภทวิชาการ ระดับเชี่ยวชาญ หรือสูงกว่า หรือประเภทอำนวยการระดับต้น หรือสูงกว่า(ข) เป็นหรือเคยเป็นนายทหารหรือตำรวจชั้นสัญญาบัตร ยศไม่ต่ำกว่า พันเอก หรือนาวาเอกหรือนาวาอากาศเอก หรือพันตำรวจเอก ที่ดำรงตำแหน่งผู้อำนวยการสำนักงานหรือเทียบเท่าหรือเจ้าหน้าที่ของรัฐในตำแหน่งประเภทอำนวยการ ระดับสูง ที่มีหน้าที่ด้านการรักษาความปลอดภัยหรือการปราบปราม หรือการสืบสวน หรือการสอบสวน หรือการข่าว หรืองาน ตรวจสอบประวัติพฤติการณ์บุคคลข้อ ๖ ผู้ซึ่งจะได้รับการแต่งตั้งเป็นเจ้าพนักงานตำรวจศาลประเภทวิชาการต้องมีคุณสมบัติ ดังต่อไปนี้(๑) ต้องมีอายุไม่เกินสี่สิบปีบริบูรณ์ ณ วันที่ยื่นใบสมัคร ในกรณีที่เป็นระดับชำนาญการพิเศษต้องมีอายุไม่เกินสี่สิบห้าปีบริบูรณ์ ณ วันที่ยื่นใบสมัคร(๒) สำเร็จการศึกษาระดับปริญญาตรีทางกฎหมายหรือคุณวุฒิอย่างอื่นที่เทียบได้ในระดับเดียวกันโดยให้ ก.ศ. กำหนดเพื่อประโยชน์ต่อการปฏิบัติงานตามพระราชบัญญัติเจ้าพนักงานตำรวจศาล(๓) เคยผ่านงานการรักษาความปลอดภัย หรือการปราบปราม หรือการสืบสวน หรือการสอบสวนหรือการข่าว หรืองานตรวจสอบประวัติพฤติการณ์บุคคล หรืองานธุรการของศาลยุติธรรมไม่น้อยกว่าห้าปีและมีทักษะที่จำเป็นสำหรับตำแหน่ง(๔) มีคุณสมบัติอย่างหนึ่งอย่างใด ดังต่อไปนี้(ก) เป็นข้าราชการศาลยุติธรรมประเภทวิชาการ ระดับปฏิบัติการ หรือสูงกว่า(ข) เป็นเจ้าพนักงานตำรวจศาลประเภททั่วไป ระดับชำนาญงาน หรือสูงกว่า(ค) เป็นหรือเคยเป็นนายทหารหรือตำรวจชั้นสัญญาบัตร ยศไม่ต่ำกว่า ร้อยโท หรือเรือโทหรือเรืออากาศโท หรือร้อยตำรวจโท หรือเจ้าหน้าที่ของรัฐ ที่มีหน้าที่ด้านการรักษาความปลอดภัยหรือการปราบปราม หรือการสืบสวน หรือการสอบสวน หรือการข่าว หรืองานตรวจสอบประวัติพฤติการณ์บุคคลในตำแหน่งประเภทวิชาการ ระดับปฏิบัติการ หรือสูงกว่า ในกรณีที่เป็นระดับชำนาญการพิเศษ ต้องมียศไม่ต่ำกว่า พันเอก หรือนาวาเอกหรือนาวาอากาศเอก หรือพันตำรวจเอก หรือเทียบเท่าข้อ ๗ ผู้ซึ่งจะได้รับการแต่งตั้งเป็นเจ้าพนักงานตำรวจศาลประเภททั่วไปต้องมีคุณสมบัติ ดังต่อไปนี้(๑) ต้องมีอายุไม่เกินสามสิบห้าปีบริบูรณ์ ณ วันที่ยื่นใบสมัคร(๒) สำเร็จการศึกษาไม่ต่ำกว่าระดับประกาศนียบัตรวิชาชีพชั้นสูง หรือเทียบเท่าไม่จำกัดสาขาวิชาหรือจบจากโรงเรียนนายสิบตำรวจ โรงเรียนนายสิบทหารบก โรงเรียนจ่าอากาศ โรงเรียนชุมพลทหารเรือหรือเทียบเท่า(๓) เคยผ่านงานการรักษาความปลอดภัย หรือการปราบปราม หรือการสืบสวน หรือการสอบสวนหรือการข่าว หรืองานตรวจสอบประวัติพฤติการณ์บุคคล หรืองานธุรการของศาลยุติธรรม ไม่น้อยกว่าห้าปีและมีทักษะที่จำเป็นสำหรับตำแหน่งข้อ ๘ ในกรณีมีเหตุจำเป็น ก.ศ. อาจมีมติให้ยกเว้นคุณสมบัติเฉพาะสำหรับตำแหน่งตามข้อ ๕ ข้อ ๖ หรือข้อ ๗ แล้วแต่กรณีไม่ว่าทั้งหมดหรือบางส่วนสำหรับการแต่งตั้งเจ้าพนักงานตำรวจศาลเป็นการเฉพาะ หรือกำหนดคุณสมบัติเฉพาะสำหรับตำแหน่งอื่น ๆ เพิ่มเติมตามที่เห็นสมควรก็ได้ข้อ ๙ ให้เจ้าพนักงานตำรวจศาลมีสิทธิได้รับเงินค่าตอบแทนพิเศษตามหลักเกณฑ์ที่ก.ศ. กำหนดข้อ ๑๐ ให้เลขาธิการสำนักงานศาลยุติธรรมรักษาการตามระเบียบนี้ข้อ ๑๑ ให้ ก.ศ. มีอำนาจตีความและวินิจฉัยปัญหาเกี่ยวกับการปฏิบัติตามระเบียบนี้ประกาศ ณ วันที่ ๒๓ พฤษภาคม พ.ศ. ๒๕๖๒อุบลรัตน์ ลุยวิกกัยประธานศาลอุทธรณ์ประธานกรรมการข้าราชการศาลยุติธรรมพัชรภรณ์/จัดทำ๑๘ กุมภาพันธ์๒๕๖๓[๑]ราชกิจจานุเบกษา เล่ม ๑๓๖/ตอนที่ ๗๓ ก/หน้า๒๕/๔ มิถุนายน ๒๕๖๒